open-index/open-wikipedia-markdown huggingface dataset:
Shehu Shagari

**Alhaji Shehu Usman Aliyu Shagari**, mwenye cheo cha *Turakin Sakkwato* (amezaliwa tar. 25 Mei 1925) alikuwa Rais wa sita nchini Nigeria.

Shehu alikabidhiwa madaraka kinguvu na Jenerali Olusegun Obasanjo kuwa mwangalizi wa serikali. Shangari alitanguliwa na Olusegun Obasanjo kisha akafuatiwa na  Muhammadu Buhari.

Jamii:Marais wa Nigeria
Jamii:Wanasiasa wa Nigeria
Jamii:Watu walio hai
Jamii:Waliozaliwa 1925
Pierre Curie

left|80px
thumb|300px|Pierre Curie pamoja na Marie katika maabara.
**Pierre Curie** (15 Mei 1859 Paris/Ufaransa - 19 Aprili 1906) alikuwa mwanafizikia Mfaransa aliyepokea Tuzo ya Nobel ya Fizikia kwa mwaka 1903 pamoja na mke wake Marie Curie na Henri Becquerel.

Pamoja na mke wake alichunguza misingi ya sumakuumeme. Maelezo yao yaliunda misingi wa kuelewa unururifu wa kinyuklia. 

Pierre Curie alishirikiana na mkewe Marie Curie pia katika ugunduzi wa elementi za poloni na radi hata baada ya kifo chake, mke akapata tuzo ya Nobel ya kemia. 

Pierre Curie alikufa kutokana na ajali ya gari.

## Viungo vya Nje 
* Pierre Curie's Nobel prize 
* Official Nobel biography 
* Nobel article about Marie Curie 
* Biography American Institute of Physics 
* Annotated bibliography for Pierre Curie from the Alsos Digital Library for Nuclear Issues 

Jamii:Wanafizikia wa Ufaransa
Jamii:Wanakemia wa Ufaransa
Jamii:Tuzo ya Nobel ya Fizikia
Iodini

**Iodini** (kut. Kigiriki "Iodes" (ιώο-ειδης) "rangi ya dhambarau" kutokana na mvuke) ni elementi yenye namba atomia **53** katika mfumo radidia maana yake kiini atomia chake kina protoni 53. Uzani atomia ni 126.904 na alama yake ni **I**. Ni elementi ya nne katika safu ya halojeni.

## Tabia 
Katika hali sanifu ni mango ya fuwele yenye rangi nyeusi-kijivu. Huanza kuvukamanga kuwa gesi kwa halijoto ya chumbani tayari. Kupata iodini kiowevu inawezekana kwa kuikanza haraka hadi kufikia kiwango cha kuyeyuka cha 113.7&nbsp;°C. 

## Upatikanaji 
Iodini yapatikana kwa wingi katika maji ya bahari pia katika madini mbalimbali. 

## Iodini na tezi ya shingo 
Mwili wa kibinadamu huhitaji iodini; kwa kawaida viwwango vya kutosha hupatikana katika chakula cha kawaida. Isipokuwa katika maeneo kadhaa hasa mlimani uhaba wa iodini asilia husababisha magonjwa kama tezi ya shingo.

## Matumizi 
Matumizi yake ni katika madawa (hasa antiseptika), viungo vya chakula, rangi na kemia za kusafisha picha.

Iodini katika maji ni dawa antiseptika inayozuia maambukizo wa vidonda. 

### Uhaba wa iodini na matatizo yake 
Watu wanahitaji kiasi kidogo cha iodini kwa miili yao na kwa kawaida wanakipata kupitia chakula au maji. Lakini katika maeneo pasipo na iodini katika mazingira asilia watu wanaona uhaba wa iodini unaosababisha maradhi kadhaa; matezi ya shingoni ni dalili la uhaba huu. Watoto wanaozaliwa na wakina mama wenye uhaba wa iodini hutokea mara nyingi kama vibete (watu wafupi). Pia akili za watoto wa wakinamama hao inaweza kupungukiwa. Mtoto aliyeathiriwa na uhaba huu haufikii kiwango cha akili kama watoto wengine.
 
Kwa sababu hii serikali katika nchi mblimbali zimeweka sheria za kutia kidogo sana iodini kwenye chumvi inayouzwa madukani.

Kwa upande mwingine iodini ni pia sumu kama kiwango chake kinazidi mahitaji ya mwali ambayo ni mikrogramu 100-200 tu kwa siku (mikrogramu ni sehemu ya milioni ya gramu). 

Image:Iod kristall.jpg|Fuwele ya Iodini gramu 0.1

Jamii:Halojeni
Jamii:Elementi
Secunderabad

thumbnail|right|200px|Muonekano wa Mji wa Secunderabad 

**Secunderabad** (pia:Sikanderabad) ni mji wa nchini India katika jimbo la Andhra Pradesh upande wa mashariki wa nchi.
Iko karibu na mji mkubwa wa Hyderabad na mara nyingi hutazamiwa kama sehemu yake.

## Uchumi na biashara 
Secunderabad wanashughilika sana na bidhaa za mafuta ya petroli pia wanatengeneza madawa ya wanadamu, nguo n.k. Mji wa Secunderabad kwa miaka ya siku hizi kumekuwa wajenzi wengi wa bidhaa pepe (Software) n.k.

Secunderabad pia inajulikana kwa teknolojia ya habari ama Information Technology (IT).Inashindana na Bangalore katika sekta hii ya Teknolijia ya habari (IT). Kwa sasa iko namba mbili nyuma ya Bangalore. Katika soko la kimataifa, Hyderabad imeweza kuuza Softwares na kupata mapato kiasi cha dola bilioni 1 za kimarekani kwa mwaka 2004.

Hydeabad kwa sasa ina wawekezaji wengi sana katika soko hili la teknolojia ya habari(IT),Miongoni mwa makampuni yaliyowekeza katika Teknolojia ya habari ni kama ifuatavyo,Accenture, AppLabs, Infosys, Invensys, Microsoft, CSC, Oracle, Wipro, Kanbay, GE, iGate, ValueLabs, ADP, Dell, Deloitte, HSBCGLT, SumTotal, Intergraph, Analog Devices, Rhythm and Hues Studios, India, IBM, Keane,Satyam, Baan, Birlasoft, Cypress Semiconductors, InMage, SatNav Technologies, Tata Consultancy Services(TCS), Amazon , Google,HP(Hewlett-Packard),Oracle Corporation,Capgemini,CA(Computer Associates), Qualcomm, Cognizant Technology Solutions(CTS),Sierra Optima,UBS,wellsfargo,Microsoft Corporation,Cntrl S, MindTree, HCL, Polaris, Kenexa,Bank of America, InfoTech, VisualSoft, Pramati, GoldStone, Verizon, Virtusa, covansys, FourSoft, CMC, iGATE, LinkWell na Sierra Atlantic .

Jamii:Miji ya Uhindi
Jamii:Andhra Pradesh
Versailles

thumb|300 px|Jumba la Kifalme la Versailles
thumb|300 px|Bustani ya Jumba la Kifalme la Versailles
**Versailles** ni mji wa Ufaransa karibu na mji mkuu wa Paris mwenye wakazi 86,000 (2004).

Ni maarufu kutokana na jumba la kifalme lililojengwa hapa na mfalme Louis XIV wa Ufaransa alipopeleka mji mkuu hapa kutoka Paris. Jumba hili lilikuwa baadaye kielelezo kwa majengo ya wafalme kote Ulaya.

Versailles ilikuwa pia mahali pa mikutano muhimu ya kihistoria:
* Tar. 18 Januari 1871 watawala wa Ujerumani walikutana hapa wakati wa Vita ya Ufaransa dhidi ya Ujerumani wa 1870/71 na kumtangaza mfalme wa Prussia kuwa Kaisari Wilhelm I wa Dola la Ujerumani.
* Baada ya Vita Kuu ya Kwanza ya Dunia washindi walikutana hapa na kuwa na mkutano kuhusu amani. Mkataba wa Versailles kuhusu amani na Ujerumani halafu mkataba wa Trianon kuhusu amani na Hungaria ilitiwa sahihi mjini.

## Elimu 
* Chuo Kikuu cha Versailles

Jamii:Miji ya Ufaransa
Jamii:Historia ya Ufaransa
Jamii:Île-de-France
Jamii:Paris
Gamal Abdel Nasser

thumb|right|Gamal Abdel Nasser
**Gamal Abdel Nasser** (kwa Kiarabu **جمال عبد الناصر** ‎gamal abd-an-nasir); (Alexandria, 15 Januari 1918; Kairo, 28 Septemba 1970) alikuwa mwanajeshi na rais wa Misri katika miaka 1954 hadi 1970.

Alikuwa kati ya viongozi wa mapinduzi ya kijeshi ya mwaka 1952 nchini Misri iliyompindua mfalme na kuanzisha jamhuri. 

Mwaka 1956 alitaifisha mfereji wa Suez uliokuwa mali ya kampuni ya kigeni akaamuru kujengwa kwa lambo la Aswan tangu 1958. 

Alijenga jeshi kubwa lililoshindwa mara mbili katika vita dhidi ya Israeli.
 
Katika siasa ya ndani alijaribu kupeleka Misri mbele kwa kuwapa wakina mama haki ya kupiga kura katika uchaguzi na elimu bila malipo kwa vijana wote. Wakulima wadogo walipewa mashamba. 

Lakini utawala wa serikali katika sehemu nyingi za uchumi uligonga ukuta kama katika nchi mbalimbali yaliyofuata utaratibu wa uchumi wa kupangwa na serikali.

Nasser alihesabiwa kati ya mashujaa wa harakati ya nchi zisizofungamana na upande wowote katika vita baridi kati ya Umoja wa Kisovyeti na Marekani. 

Mwaka 1967 maazimio yake yalikuwa kati ya sababu za vita ya siku sita kati ya Israeli na majirani Waarabu. 

Jamii:Waliozaliwa 1918
Jamii:Waliofariki 1970
Jamii:Marais wa Misri
Ziwa la Nasser

thumb|mtazamo wa paneli wa ziwa nasser

**Ziwa la Nasser** (kwa Kiarabu **بحيرة ناصر**, buhairat nāssir) ni bwawa kubwa kwenye mto Nile lililopatikana tangu kufungwa kwa mwendo wa Nile kwa lambo la Aswan nchini Misri kuanzia mwaka 1958.

Ziwa Nasser liko katika eneo la nchi za Misri na Sudan, hasa kati ya miji ya Aswan (Misri) na Wadi Halfa (Sudan). Eneo lake ni zaidi ya km² 5,200, lina urefu wa kilomita 550 na upana hadi km 35. Mjao hufikia hadi km³ 160.

Jina lilitolewa kwa heshima ya aliyekuwa rais wa Misri Gamal Abdel Nasser aliyefanya azimio la kujenga bwawa.

## Faida na matatizo ya ziwa 
Kuzuiliwa kwa mwendo wa mto ulimaliza mafuriko ya kila mwaka ya Nile nchini Misri. Kwan upande mwingine matope yenye rutuba hayafiki tena chini ya Aswan na wakulima wanahitaji kununua mbolea wa chumvi waliporidhika zamani na matope yaliyobaki mashambani baada ya mafuriko. Vilevile matope hayo yameanza kujaza nafasi ya ziwa na mjao wake umeendelea kupungua polepole.

Pia delta ya Nile katika Mediteranea haikukua tena lakini imeanza kupungua.

## Tanbihi
Jamii:Maziwa ya Misri
Jamii:Nile
Jamii:Maziwa ya Afrika
Jamii:Maziwa ya Sudan
Teofilo Kisanji

**Teofilo Hiobo Kisanji** (26 Desemba 1915 - 15 Aprili 1982) alikuwa mwalimu, mchungaji na baadaye askofu Mwafrika wa kwanza wa Kanisa la Moravian Tanzania. 

## Maisha
Kisanji alizaliwa katika kijiji cha Chadodwa kwenye wilaya ya Sikonge katika familia ya Wanyamwezi Wakristo. Baba alikuwa mwinjilisti wa kanisa la Moravian. Akasoma ualimu akafundisha shuleni tangu 1933 na baadaye kama mwalimu wa chuo cha ualimu.

Mwaka 1949 akafuata wito wa kuwa mchungaji wa kanisa akibarikiwa 1950. Alisoma theolojia huko Uingereza na Uholanzi akarudi Tanzania kuwa mchungaji Tabora mjini. 

Mwaka 1962 alichaguliwa kuwa mchungaji kiongozi kwa cheo cha "superintendent" akiwa Mwafrika wa kwanza katika kanisa lake. 1965 akateuliwa kuwa askofu Mwafrika wa kwanza katika kanisa la Moravian Tanzania akasimamia jimbo la Tanzania Magharibi (Tabora). Alikuwa askofu wa Moravian Mwafrika wa pekee nchini Tanzania hadi 1979.

Kisanji alikuwa kati ya viongozi wa makanisa waliojenga umoja wa Jumuiya ya Kikristo Tanzania (CCT). Mwaka wa 1968 alishiriki katika azimio la kuanzisha chuo cha Motheco mjini Chunya. Aliandika vitabu viwili juu ya historia ya kanisa la Moravian.

Kisanji alioa akazaa watoto 15 na mke wake Perpetua. 

Aliaga dunia 1982 katika hospitali ya KCMC (Kilimanjaro Christian Medical Centre) mjini Moshi akazikwa Tabora.

Chuo Kikuu cha Teofilo Kisanji mjini Mbeya na *Bishop Kisanji Women’s Centre* mjini Morogoro vimepewa majina kwa heshima yake.

## Viungo vya Nje
*[Maisha ya T. Kisanji katika kamusi ya Wakristo Waafrika (Kiing.(https://sw.wikipedia.org/wiki/Kiing.))]  

Jamii:Waliozaliwa 1915
Jamii:Waliofariki 1982

Jamii:maaskofu
Salome Joseph Mbatia

**Salome Joseph Mbatia** (27 Disemba 1952 &ndash; 24 Oktoba 2007) alikuwa naibu Waziri wa Maendeleo ya Jamii, Jinsia na Watoto, nchini Tanzania.

## Maisha ya Mwanzo
Mbatia alipata elimu ya msingi katika shule ya St. Anna kuanzia mnamo mwaka 1959 mpaka 1966.

Aliendelea na masomo ya sekondari katika shule ya St. Joseph mnamo mwaka 1967 hadi 1970 na baadaye kidato cha tano na sita katika shule ya Wasichana ya mjini Korogwe (Tanga) mwaka 1971 hadi 1972. Alisomea shahada yake ya kwanza katika Chuo Kikuu cha Dar es Salaam kuanzia mwaka 1973 hadi 1976.

Kati ya mwaka 1982 hadi 1983 alisomea Shahada ya Uzamili kuhusu Menejimenti huko nchini Marekani na baadaye akasomea Diploma ya Uzamili katika Utawala na Menejimenti huko nchini Uholanzi, hiyo ilikuwa mwaka 1993.

## Shughuli za Kiserikali
Aliteuliwa kuwa Naibu Waziri mnamo Januari ya mwaka 2006 katika Wizara ya Mipango, Uchumi na Uwezeshaji, kabla ya kupelekwa katika Wizara ya Maendeleo ya Wanawake, Watoto na Jinsia.

## Kifo Chake
Salome Mbatia na dereva wake walikufa baada ya gari walilokuwamo aina ya Nissan Patrol kugongana na gari lingine kubwa aina ya Fuso lililokuwa limebeba mbao eneo la Kibena, wilayani Njombe mkoani Iringa, Tanzania.

## Tazama pia
* Wabunge wa Tanzania

## Viungo vya Nje
* Mapokezi ya mwili wa Mbatia 
* Bunge la Tanzania
Sergio Leone

**Sergio Leone** (3 Januari 1929 - 30 Aprili 1989) alikuwa muongozaji wa filamu kutoka nchi ya Italia. 

Anajulikana hasa kwa filamu zake aina ya Spaghetti Western.

## Filamu zilizoongozwa na Sergio Leone 
* *The Last Days of Pompeii* (1959) au *Ultimi giorni di Pompei* (Italia)
* *Il Colosso di Rodi* (1961) au *The Colossus of Rhodes* (USA)
* *A Fistful of Dollars* (1964) au *Per un pugno di dollari* (Italia)
* *For a Few Dollars More* (1965) au *Per qualche dollaro in piu* (Italia)
* *The Good, the Bad and the Ugly* (1966) au *Il buono, il brutto, il cattivo* (Italia)
* *Once Upon a Time in the West* (1968) au ''C'era una volta il West* (Italia)
* *A Fistful of Dynamite* (1971) au *Giù la testa* (Italia)
* *My Name Is Nobody* (1973) au *Il mio nome è Nessuno* (Italia) aka *Lonesome Gun* (USA)
* *Un genio, due compari, un pollo* (1975) au *A Genius, Two Friends, and an Idiot* (USA)
* *Once Upon a Time in America* (1984) au *C'era una volta in America'' (Italia)

## Tazama pia 
* Orodha ya waigizaji na waongozaji wa spaghetti western.

## Viungo vya nje 
* Fistful-of-Leone.com
* Senses of Cinema: Great Directors Critical Database
* www.fistfulofwesterns.com  A Fistful of Westerns
* www.Spaghetti-western.net The Spaghetti Western Database
* Biographical article  at Once Upon A Time In America fansite
* Photo

Jamii:Waliozaliwa 1929
Jamii:Waliofariki 1989
Leone, Sergio
Henry Fonda

**Henry Jaynes Fonda** (16 Mei 1905 – 12 Agosti 1982) alikuwa mshindi wa tuzo ya Oscars (Academy Awards) kama muigizaji bora wa filamu za kimarekani. Fonda anafahamika zaidi kwa kucheza filamu za western maarufu kama Spaghetti Western.

## Maisha Binafsi 
Henry Fonda alioa mara tano. Kwa mara ya kwanza alimuoa *Margaret Sullavan* mnamo mwaka 1931 hawakukaa muda mwingi wakatengana, kisha talaka rasmi ikawa mwaka 1933. Mnamo mwaka 1936, Fonda akamuoa **Frances Ford Seymour**, wakazaa watoto wawili, ambaye ni *Peter Fonda* na *Jane Fonda*.

Mnamo mwaka 1950, mke wa Fonda ambaye ni Seymour mama yao na kina Peter alijiua, ndipo Fonda akaamua kuoa mke mwingine aliyejulikana kwa jina la *Susan Blanchard*, aliyekuwa mtoto wa kufikia wa mzee *Oscar Hammerstein II*, hiyo ilikuwa mnamo mwaka 1950.

Fonda na Susan walimlea mtoto Amy (aliyezaliwa 1953), lakini kwa bahati mbaya walitalikiana miaka mitatu mbele. Mnamo mwaka 1957 Fonda akamuoa kabaila wa kiitalia *Afdera Franchetti*.
Walibaki kuwa wanandoa mpaka mwaka 1961 ambako ndio ilikuwa mwisho wa Franchetti kuwa na mume aitwaye Fonda.

Fonda hakukaa sana akaja kumwoa *Shirlee Mae Adams*, alikaa na Adams mpaka kifo chake kilivyofika, mnamo mwaka 1982.

## Filamu Aliziigiza Henry Fonda 
## Tuzo Alizopata 
## Ona Pia 
* Orodha ya waigizaji na waongozaji wa spaghetti western.

## Viungo vya Nje 
* *Everybody's All-American: Henry Fonda (2005 Premiere Magazine article) 
* Henry katika TV.com 

Jamii:Waigizaji filamu wa Marekani
Jamii:Waigizaji wa filamu za Western
Jamii:Waliozaliwa 1905
Jamii:Waliofariki 1982
Tuzo za Akademi

**The Academy Awards** (zinafahamika zaidi kama Oscars) huwakilishwa kila mwaka na kampuni ya Academy of Motion Picture Arts and Sciences (Kifupi: AMPAS) kwa lengo la kutambulisha taaluma ya tasnia ya filamu, wakiwemo waongozaji, waigizaji, na watunzi wa filamu.

Rasmi huwa sherehe za utoaji wa tuzo mbalimbali.
Pia inasemekana kuwa ni miuongoni mwa sherehe mashughuli zaidi na inatizamwa sana duniani mara tu sherehe hizo zinapoanza.

## Viungo vya Nje 
* Oscars.org (Tovuti Rasmi ya Oscars)
* Oscar.com (Tovuti Rasmi ya Sherehe za Oscars)
* The Academy Awards Database  (Database ya Oscars)
* Picha za tuzo za Oscars 

Jamii:Tuzo
Moravian Theological College

alt=Chuo cha moravian|thumb|Chuo cha moravian
**Moravian Theological College** (**Motheco**) ilikuwa Chuo cha Theolojia cha Kanisa la Moravian Tanzania katika mji wa Mbeya (Tanzania). 

Kilianzishwa Chunya mwaka 1969 na kuhamia Mbeya mwaka 1978. 

Kilifundisha wachungaji wa Kanisa la Moravian Tanzania pia wa Kilutheri hadi kiwango cha cheti na diploma.

Mwaka 1990 kozi ya BD (Bachelor of Divinity) ilianzishwa. 

Tangu 2005 Motheco ilikwisha kwa kuingia katika Chuo Kikuu Teofilo Kisanji.

Jamii:Vyuo vikuu vya Tanzania
Jamii:Mkoa wa Mbeya
Jamii:Moravian
John Lloyd Cruz

**John Lloyd Cruz** (Alizaliwa tar. 24 Juni 1983, Ufilipino) ni mmoja kati ya waigizaji wenye umri mdogo katika medani ya Tamthilia na filamu kutoka nchini Philippines. Aliibukia  katika tamthilia "Gimik" na "Tabing Ilog". Tamthilia zilizompa umashuhuri mkubwa ulimwenguni ni pamoja "*Kay Tagaal Kang Hinitay*" na "*It Might Be You*", na "*Maging Sino Ka Man*" ambapo alishirikiana vema na *Bea Alonzo*.

## Filamu na Tamthilia Alizoigiza 
### Filamu 
* *What Matters Most (2008) Kama Phillip Santos
* "One More Chance (2007) Kama Popoy
* "All About Love (2006) Kama Eric
* "Close to you (2006) kama Manuel
* "Dubai (2005) kama Andrew
* "Now That I Have You (2004) kama Michael Morales
* "Forevermore (2004) kama Boyet
* "My First Romance("Two Hearts Episode") (2003) kama Enzo
* "Oo na... Mahal na kung Mahal (1998) kama Igiboy

### Tamthilia 
* *Maging Sino Ka Man Book 2 (2008) Kama Gabriel "Eli" Davide / Gabriel Hidalgo Roxas
* "Magin sino Ka Man (2006) Kama Eli
* "My Angel]] (2006) Kama Martin
* ''Komiks: "Babmpy" (2006) Kama Baba yake Igiboy
* "Maalaala Mo Kaya: "Kwintas" (2006) Kama Jason
* "ASAP(2006) kama Yeye Mwenyewe
* "Maalaala Mo Kaya:The Rene Cayetano Story (2005) kama Lino Cayetano
* "Ikaw Ang Lahat Sa Akin (2005) kama Oliver
* "It Might Be You (2003) kama Earl Lawrence Trinidad
* "Kay Tagaal Kang Hinintay (2002) kama Atty. Yuri Orbida
* "Sa Puso Ko lingatan Ka (2001) kama Adrian Montecilo
* "Sa Dulo Ng Walang Hanggan (2001)
* "Tabing Ilog (1999) kama Rolando Victor "Rovic" Mercado
* "Sa Sandaling Kailangan Mo Ako (1998)
* "Gimik (1996) kama Junie De Dois

Jamii:Waigizaji Filamu wa Ufilipino
Jamii:Waliozaliwa 1983
Jamii:Watu walio hai
Fernando Sancho

thumb|right|160px|Fernando Sancho.
**Fernando Sancho** (7 Januari 1916 - 31 Julai 1990) alikuwa muigizaji wa filamu kutoka nchini Hispania. Sancho alizaliwa mjini Zaragoza, Aragón, Hispania, akaja kuiaga dunia mjini Madrid baada ya kufanyiwa upasuaji. 

Fernando pia aliwahi kuonekana katika  filamu za western, ambazo nyingi zilitaarishwa na mataarishaji  Ignacio F. Iquino, vile vile kuna kipindi huonekana katika filamu alizocheza nyota Richard Harrison.

## Tazama pia
* Orodha ya waigizaji na waongozaji wa spaghetti western.

## Viungo vya Nje
* Fernando Sancho katika IMDB

Jamii:Waigizaji filamu wa Hispania
Jamii:Waigizaji wa filamu za Western
Jamii:Waliozaliwa 1916
Jamii:Waliofariki 1990
Teluri

**Teluri** (kutoka kilatini tellus "ardhi") ni nusumetali au metaloidi yenye namba atomia 53 katika mfumo radidia. Uzani atomia ni 127.60. 
 
## Tabia 
Telluri ni elementi haba duniani. Ikitokea kwa umbo la fuwele ina rangi nyeupe-kifedha. Ni kechu lakini si gumu sana hivyo huvunjika haraka hadi kuwa vumbi. Hutokea pia kwa umbo la unga kahawia.

## Matumizi 
Hutumiwa hasa katika aloi mbalimbali na kama nusukipitisho.

Jamii:Elementi
Jamii:Metaloidi
Kundi la Halkojeni

thumb|250px|Halkojeni
**Halkojeni** ni elementi sita za kundi la 16 katika mfumo radidia au jedwali ya elementi.

## Tabia za pamoja 
Jina latokana na maneno mawili ya Kigiriki (*„Χαλκός“* = shaba, mtapo + *„γεννώ“* = kuzaa, kufanya) na lamaanisha "fanya mtapo". Hii imetaja tabia ya kumenyuka haraka na metali hivyo kuunda kampaundi za kimetali. Halkojeni zote zina elektroni sita katika mizingo elektroni wa nje. Tabia hii huzisababisha kutafuta elektroni mbili za nyongeza kuwa hali tahibi ya elektroni nane kwenye mzingo wa nje na kuwa ioni ya chaji hasi thabiti. 

## Elementi 
Elementi hizi ni pamoja na oksijeni (**O**), kibiriti (**S**), seleni (**Se**), teluri (**Te**), poloni (**Po**) na elementi sintetiki ya ununheksi (**Uuh**).

O na S ni simetali, Po, Se na Te ni metaolidi na nusuvipitisho, lakini Se na Te vina pia umbo ambako huitwa metali tu. Uuh imetengenezwa mara mbili tu katika maabara kwa muda usiofika hata sekunde.

Jamii:Mfumo radidia
Chuo Kikuu cha Teofilo Kisanji

**Chuo Kikuu cha Teofilo Kisanji** (au kiing.: **Teofilo Kisanji University**) ni chuo kikuu chipukizi kinachokua haraka katika mji wa Mbeya (Tanzania) kinachopatikana tangu mwaka 2005. Kinatoa kozi kwenye vitivo au idara nne za 
# Ualimu (Faculty of Education)
# Teolojia (Faculty of Theology) 	
# Fani za sanaa na Sosholojia (Faculty of Arts and Social Science) 	
# Sayansi na Teknolojia (Faculty of Science and Technology) 	

Chuo chasimamiwa na Kanisa la Moravian Tanzania. 

Chuo kipo Mbeya mjini katika eneo la "Block T" karibu na uwanja wa ndege wa mjini eneo la Soweto/Mwanjelwa. 

## Jina
Jina la chuo kikuu limeteuliwa kwa heshima ya Teofilo Kisanji (1915-1982) aliyekuwa askofu wa kwanza Mwafrika wa Kanisa la Moravian Tanzania. 

## Historia
Chuo kikuu kilitanguliwa na Motheco kilichowahi kufundisha wachungaji pekee tangu 1969.

Chuo Kikuu kilianzishwa rasmi katika Agosti 2005 kwa idara ya theolojia pekee. Tangu Agosti 2006 idara ya ualimu ilianza kazi yake katika kozi za ualimu wa lugha.

## Utawala
VC Dr Ntuli Kassimoto.
DVCAA Dr Mosses.
DVPF Mr Mabuga(ma)

## Wahadhiri
Chuo kinawahadhiri wa ndani na nje mfano wake ni profesa Mwamwenda (Afrika Kusini), profesa Mbonile (UDSM), wengine ambao ni wakudumu ni Dr Ntuli, Dr Kouh, Dr Keryy, Dr moses, Dr Nzowa, Dr Zamuel, Mr Andersen (ma), Mr Alawi (ma), Mr Madulu (ma), Mr Ntonge (ma), Mr Kandoro (ma), Mr Mwasandube(ma), Mr Mwakilembe (ma),mr Haukila(ma), Mr Bakari(ma), Mr Nchimbi (ma),Mr Mahala (ma),Mr Mwakipesile (ma), Mr Mabuga (ma),Mr Mwambo (ma),Rev Kasyele(ma),Mrs Zamuel (ma),Mr Mwenisongole (ma),  Mrs Ktegile(ma), Miss Stella(ma),Miss Lawi (ma), Miss Ndihesya (ma),Rev Meza, Ms Kategile,Rev Mbao.

## Marejeo ya nje
Tovuti rasmi

Jamii:Vyuo vikuu vya Tanzania
Jamii:Mkoa wa Mbeya
Jamii:Moravian
William Berger

**William Thomas Berger** (20 Januari 1928 mjini Innsbruck, Austria &ndash; 2 Oktoba 1993 ndani ya Los Angeles, Marekani, kwa ugonjwa wa Kansa) alikuwa muigizaji filamu wa kiulaya, alishiriki zaidi katika filamu za Ulaya au zile za spaghetti westerns na dokumentali za safari.

## Shughuli za Mwanzo
Kazi yake mwanzo kabisa ilikua katika kampuni ya uundaji wa filamu,  maarufu kama Broadway theater. Kuna kipindi alifanya matembezi kadha wa kadha huko nchini Italia, ndio ikawa mara yake ya kwanza kushiriki katika filamu za western, filamu hiyo ilikuwa inaitwa *Break Up* ilichezwa mnamo 1965.
Kuanzia hapo ndiyo akaanza filamu za westerns kwa mtindo wa mfululizo.

Miongoni mwa filamu hizo ni kama ifuatavyo:
*Faccia a faccia* (1967), *If You Meet Sartana Pray for Your Death* (1968), *The Sabata Trilogy* (1969) na *Keoma* (1975).

Kwenye miaka ya 1970 hivi, Berger alitumikia kifungo kidogo katika jela za Kiitalia, alishtakiwa kwa kosa la kumiliki bangi na madawa ya kulevya, kwa bahati nzuri alirudia shughuli zake za uigizaji baada ya kutoka.

Kazi alizofanya baadaye ilibeba filamu, *Hercules* (1983), *Devil Fish* (1984), *The Brother from Space* (1988), *Dial Help* (1988) na ''The King's Whore'' (1990).

## Ona Pia
* Orodha ya waigizaji na waongozaji wa spaghetti western.

## Viungo vya nje
* 

Jamii:Waigizaji filamu wa Austria
Jamii:Waigizaji wa filamu za Western
Jamii:Waliozaliwa 1928
Jamii:Waliofariki 1993
Mario Brega

thumb|right|180px|Mario Brega kama mlinzi wa wafungwa "Wallace" katika filamu ya *the Good, the Bad and the Ugly*.
**Mario Brega** (Roma, 5 Machi 1923 - Roma, 23 Julai 1994) alikuwa mwigizaji wa Italia. Brega, kiumbo alionekana kuwa na mwili mkubwa, kitu ambacho kinaashilia kuwa yeye ni jambazi, kama ilivyokuwa katika filamu zake za awali za kutoka western.

Brega akisimama alivuka urefu wa futi sita, japokuwa vipimo vyake vimebaki kuwa havieleweki, ila tu, unaweza kuchukulia urefu wake kuwa unafanana na ule wa Clint Eastwood wa miaka ya 1960.

## Maisha ya Mwanzo
Brega alizaliwa mjini Rome, Italia. Mwanzoni alikuwa anafanya kazi machinjioni, kabla ya kujiingiza katika masuala ya uigizaji. Umbo lake kubwa lilimthibitishia kuwa yeye ana uwezo wa kucheza filamu sehemu za hatari.

Mwanzoni alicheza filamu sehemu ndogo, hasa katika filamu zilizokuwa zinaongozwa na "Dino Risi", kisha akaja kucheza tena katika baadhi ya filamu ziliongozwa na Sergio Leone, maarufu kama  Spaghetti Western, ikiwemo, *A Fistful of Dollars*, alicheza k.m Chico, *For a Few Dollars More*, alicheza k.m Nino, *The Good, the Bad and the Ugly*, alicheza k.m Wallace, na pia akacheza kama mjambazi katika *Once Upon a Time in America*.

Brega pia alionekana katika filamu nyingine nyingi tu za spaghetti Westerns, ikiwemo *Death Rides a Horse*, *The Great Silence*, na *My Name is Nobody*. Brega pia alishiriki katika baadhi ya filamu za muongozaji *Federico Fellini*, kisha baadae akawa anashughulisha na filamu za vichekesho, akiwa sambamba na muongozaji Carlo Verdone.

## Tazama pia
* Orodha ya waigizaji na waongozaji wa spaghetti western.

## Viungo vya nje
Jamii:Waliozaliwa 1923
Jamii:Waliofariki 1994
Jamii:Waigizaji filamu wa Italia
Jamii:Waigizaji wa filamu za Western
Jack Elam

**Jack Elam** (alizaliwa tar. 13 Novemba ya mwaka wa 1920, kafariki dunia tar. 20 Oktoba ya mwaka wa 2003) alikuwa mwigizaji wa filamu kutoka nchini Marekani. Elam pia aliwahi kuonekana saana katika filamu za western ya Italia, maarufu kama Spaghetti Western.

## Ona pia
* Orodha ya waigizaji na waongozaji wa spaghetti western.

## Viungo vya Nje
* Elam katika IMDB
* Wadey, Paul. (Oct. 23, 2003) *Obituaries: Jack Elam Archetypal villain in film and TV westerns. *

Jamii:Waigizaji filamu wa Marekani
Jamii:Waigizaji wa filamu za Western
Jamii:Waliozaliwa 1920
Jamii:Waliofariki 2003
Gianni Garko

**Gianni Garko** (amezaliwa kwa jina la **Giovanni Garcovich** mnamo mwaka 1935, mara nyingi jina lake hufupishwa kama **John Garko**) ni mwigizaji wa filamu kutoka nchini Yugoslavia, aliyepatia umaarufu katika western za kiitalia, hasa alivyoigiza kama Sartana, katika filamu yake ya kwanza iliyokuwa inaitwa *If You Meet Sartana Pray for Your Death*. 

Garko pia alicheza katika filamu nyingine mbili za spaghetti western, ikiwemo ile ya *Holy Ghost* na *Django*. 
Garko alianza shughuli za uigizaji katika miaka ya 1958 hivi. Alicheza filamu ya kwanza mnamo mwaka 1967 kama Sartana, katika filamu ya *Blood at Sundown*. 

Garko alipokelewa na George Hilton katika filamu ya *I Am Sartana* na *Trade Your Guns for a Coffin*. Garko pia ameonekana katika mfululizo wa filamu za kisayansi maarufu kama Space 1999.

## Ona Pia
* Orodha ya waigizaji na waongozaji wa spaghetti western.

Jamii:Waigizaji filamu wa Yugoslavia
Jamii:Waigizaji wa filamu za Western
Jamii:Watu walio hai
Jamii:Waliozaliwa 1935
Claudia Cardinale

**Claudia Cardinale** (Tunis, Tunisia, 15 Aprili 1938 - Nemours, Ufaransa, 23 Septemba 2025) alikuwa mwigizaji wa filamu wa Italia aliyezaliwa Afrika Kaskazini na watu wenye asili ya Sicilia. Filamu nyingi alizocheza Claudia huonekana na alama ya '8½' inayoashiria kuwa filamu iliongozwa na Federico Fellini, katika miaka ya 1963, pia katika Once Upon a Time in the West (1968) ya Sergio Leone, ni miongoni mwa filamu zilizochaguliwa kuwa bora kwa miaka yote.

## Filamu alizocheza
* *I soliti ignoti* (1958)
* *Vento del sud* (1959)
* *Three Strangers in Rome* (1959)
* *Un maledetto imbroglio* (1959)
* *Il magistrato* (1959)
* *Su e giù per la scala* (1960)
* *Audace colpo dei soliti ignoti* (1960)
* *I Delfini* (1960)
* ''Il bell'Antonio* (1960)
* *Napoleone ad Austerlitz* (1960)
* *Rocco and His Brothers* (1960)
* *La Viaccia* (1961)
* *Girl with a Suitcase* (1961)
* *Cartouche* (1961)
* *Senilità* (1962)
* *La ragazza di Bube* (1963)
* *8½* (1963)
* *The Leopard* (1963)
* *The Pink Panther* (1963)
* *Gli indifferenti* (1964)
* *Circus World* (1964)
* *Il magnifico cornuto* (1964)
* *Una rosa per tutti* (1965)
* *Vaghe stelle dell'Orsa* (1965)
* *Le fate (film)|Le fate* (1966)
* *Blindfold (film)|Blindfold* (1966)
* *The Professionals* (1966)
* *Né onore né gloria* (1966)
* *Piano piano, non t'agitare* (1967)
* *Ruba al prossimo tuo* (1968)
* *I contrabbandieri del cielo* (1968)
* *Once Upon a Time in the West* (1968)
* *Il giorno della civetta* (1968)
* *Nell'anno del Signore* (1969)
* *La tenda rossa* (1969)
* *Certo certissimo* (1969)
* *The Adventures of Gerard* (1970)
* *Popsy Pop* (1970)
* *Bello, onesto, emigrato Australia sposerebbe compaesana illibata* (1971)
* *L'udienza* (1971)
* *Le pistolere* (1971)
* *Il clan dei marsigliesi* (1972)
* *Il giorno del furore* (1973)
* *I guappi* (1974)
* *Conversation Piece'' (1974) cameo as the professor's wife
* *Libera, amore mio* (1975)
* ''Qui comincia l'avventura* (1975)
* *A mezzanotte va la ronda del piacere* (1975)
* *Il comune senso del pudore* (1976)
* *Goodbye & Amen - L'uomo della CIA* (1977)
* *Il prefetto di ferro* (1977)
* *Jesus of Nazareth* (1977)
* *Corleone* (1978)
* *L'arma* (1978)
* *Amici e nemici* (1979)
* *Si salvi chi vuole* (1980)
* *Il regalo* (1981)
* *Fitzcarraldo* (1981)
* *La pelle* (1981)
* *Una cascata d'oro* (1983)
* *Claretta* (1984)
* *Enrico IV (2)* (1984)
* *La donna delle meraviglie* (1985)
* *Un uomo innamorato* (1986)
* *Blu elettrico* (1988)
* *Atto di dolore* (1990)
* *Son of the Pink Panther* (1993)
* *Nostromo (film)|Nostromo* (1996)
* *Li chiamarono briganti* (1999)
* *Luchino Visconti* (1999)
* *And now... Ladies and Gentlemen'' (2002)

## Tazama Pia
* Orodha ya waigizaji na waongozaji wa Spaghetti Western.

## Viungo vya nje
* 
* A Tribute to Claudia Cardinale 
* Claudia Cardinale, TV.com 

Jamii:Waigizaji filamu wa Italia
Jamii:Waigizaji wa filamu za Western
Jamii:Waliofariki 2025
Jamii:Waliozaliwa 1938
Bomas of Kenya

kwenye Bomas of Kenya.]]
**Bomas of Kenya** ni makumbusho ya utamaduni wa makabila ya Kenya yanayoonyesha nyumba na vijiji vya kimila kutoka pande nyingi za nchi.

Kuna makumi ya nyumba zilizopangwa pamoja kufuatana na maeneo asilia; kwa mfano Waembu, Wakalenjin, Wakamba, Wakikuyu, Wakisii, Wakuria, Waluhya, Waluo, Wamaasai, Wamijikenda au Wataita.

Getini kuna ukumbi mkubwa wenye nafasi 3,500 uliojengwa kwa namna ya kufanana na nyumba za kimila na katika ukumbi huo kuna maonyesho ya ngoma za makabila ya Kenya. Maonyesho hayo hutembelewa na wananchi na pia watalii.

Ukumbi mkubwa ulikuwa pia mahali pa mikutano ya pekee. Mkutano wa kutunga katiba mpya ulifanyika hapo baada ya uchaguzi wa rais Mwai Kibaki lakini katiba hii haikukubaliwa baadaye na serikali.

## Tazama pia
*Gedi
*Jumba la Mtwana
*Makumbusho ya Garissa
*Makumbusho ya Kabarnet
*Makumbusho ya Kapenguria
*Makumbusho ya Kitale
*Makumbusho ya Narok
*Makumbusho ya reli Nairobi

Jamii:Makumbusho ya Kenya
Jamii:Nairobi
Jamii:Utamaduni wa Kenya
Ununheksi

**Ununhexi** ni elementi sintetiki yenye namba atomia **116** kwenye mfumo radidia, uzani atomia ni takriban 289 - 302. Alama yake ni **Uuh**. Si rahisi kutaja tabia zalke kwa sababu imetengenezwa mara mbili tu katika maabara kama atomi moja-moja.

## Jina 
Jina latokana na maneno ya kilatini kwa "1" (unum) na kigiriki kwa "6" (heksa). Un-un-heksi yamaanisha hivyo moja-moja-sita yaani namba atomia ya elementi. Ununheksi ni jina la muda inawezekana ya kwamba jina lingine litatolewa kama wataaalamu hukubaliana. 

## Ufumbuzi 
Elementi iliwahi kutabiriwa na wanasayansi kuwa inaweza kupatikana. Ilitengenezwa mara mbili katika maabara ya taasisi ya utafiti wa kinyuklia huko Dubna (Urusi) kwa kuunganisha kiini atomia kimoja cha Kalsi na kiini kimoja cha Curi. 

Nusumaisha yake ni fupi sana: haikudumu hata milisekunde.

## Matumizi 
Kama elementi zote za sintetiki haina matumizi bado zatengenezwa tu kwa kusudi la utafiti. Duniani hazipatikani kiasili tena. Kuna uwezekano ya kwamba ziliwahi kupatikana zamani ila tu kutokana na maisha mafupi ya atomi zao zimeshapotea muda mrefu. 

## Viungo vya Nje 
* WebElements.com - Uuh
* Apsidium - Ununhexium 
* Second postcard from the island of stability 

Jamii:Halkojeni
Jamii:Elementi
Jamii:Elementi sintetiki
Jamii:Mfumo radidia
Wamijikenda

**Mijikenda** ("miji au makabila tisa": "kenda" ni Kiswahili asilia kwa namba 9) ni jina la kutaja jumla vikundi tisa kwenye pwani ya Kenya.  Vikundi hivi wakati mwingine huitwa koo, wakati mwingine makabila.  Watazamwa kuwa vikundi ya pekee vinavyoshiriki lugha moja kwa lahaja mbalimbali.

Idadi yao ilikuwa takriban 750,000 mnamo mwaka 1980.

## Historia
Utamaduni wa Mijikenda ulikua na kuendelea katika mazingira ya miji ya Waswahili lakini tofauti na Waswahili wenyewe. 
Kwa jumla waliwahi kuitwa na watu wa nje pia "Wanyika" yaani watu wa porini. 

Katika kumbukumbu yao wenyewe asili yao ilikuwa eneo la Singwaya au Shungwaya kaskazini mwa Somalia wakasukumwa kwenda kusini na uenezi wa Waoromo.

Wataalamu wengine hukubali kiini cha kweli katika masimulizi hayo, wengine huona mijikenda ni kundi lililotokana na vikundi mbalimbali.

## Kaya
"Mji" wa jina "Mijikenda" ulikuwa kiasili mahala pa kaya au mahali patakatifu ambako kundi likakusanyika kupeleka maombi kwa mizimu. Kaya hizo zatunzwa hadi leo, hata kama idadi kubwa wamekuwa ama Waislamu au Wakristo. Ziko kwenye vilima vilivyopo nyuma ya pwani yenyewe. 

## Vikundi
Vikundi hivi tisa ni:
*Wadigo
*Wachonyi
*Wakambe
*Waduruma
*Wakauma
*Waribe
*Warabai
*Wajibana
*Wagiryama.

Wadigo wako kusini kabisa, wakiingia hadi Tanzania ya leo.

## Viungo vya nje 
* everyculture.com – Mijikenda
*Arts of Kenya online collection, Indiana University Art Museum

Mijikenda
Giuliano Gemma

**Giuliano Gemma** (2 Septemba 1938 - 1 Oktoba 2013) ni mwigizaji wa filamu kutoka nchini Italia, aliyewahi kuwika katika filamu za western ya Italia, maarufu kama spaghetti western.

## Maisha ya Mwanzo na Filamu 
Gemma alizaliwa mjini Rome, Italia. Awali alikuwa akifanya kazi kama mtu wa kucheza sehemu za hatari katika filamu (Stuntman) kisha akapewa ofa ya kuigiza, na muongozaji wa filamu za kitaliana bwana "Duccio Tessari", ambaye pia alikuwa nyota wa filamu ya Arrivano i titani ya mwaka (1962).

Gemma pia aliwahi kuonekana katika filamu ya *Luchino Visconti Il Gattopardo*. Baadae Gemma akaenda kuwa nyota wa filamu za spaghetti westerns, ambako ndiko alikopata mafanikio makubwa kabisa, kwa kucheza kama shujaa katika filamu kama vile *A Pistol for Ringo* au (Una pistola per Ringo), *Blood for a Silver Dollar* au (Un dollaro bucato) na *Day of Anger* au (I giorni dell'ira).

Giuliano mpaka leo hii bado anafanya shughuli zake katika televisheni moja hivi ya nchini Italia. Ingawaje anaoneka kama bado ni mwigizaji wa filamu za western, nchini Italia.
Gemma alicheza filamu nyingi sana, ikiwemo ile ya muongozaji "Valerio Zurlini*, iliitwa *Il deserto dei tartari* pia alicheza katika filamu ndogo ndogo, ikiwemo *Luchino Visconti*, alitumia jina la "Garibaldi General", pia akatumia jina la masterpiece, katika filamu ya *Il Gattopardo*.

Gemma pia ana binti yake aitwae Vera Gemma, nae pia mwigizaji. Giuliano Gemma pia mchongaji wa masanamu.

## Filamu Alizocheza Gemma 
* *Arrangiatevi!* (1959)
* *Il Gattopardo* (1963)
* *Angelica * (1964)
* *Una pistola per Ringo* (1964)
* *Adiós gringo* (1965)
* *Angelica alla corte del re* (1965)
* *Un dollaro bucato* (1965)
* *I lunghi giorni della vendetta* (1966)
* *Per pochi dollari ancora* (1967)
* *I giorni dell'ira* (1968)
* *Anche gli angeli mangiano fagioli* (1973)
* *Il deserto dei Tartari* (1976)
* *Il prefetto di ferro* (1977)
* *Sella d'argento* (1978)
* *Tenebrae* (1982)
* *Tex e il signore degli abissi* (1985)
* *Speriamo che sia femmina* (1986)
* *La donna del delitto'' (2000)

## Ona Pia 
* Orodha ya waigizaji na waongozaji wa spaghetti western.

## Viungo vya Nje 
* 
* Tovuti Rasmi ya Gemma 

Jamii:Waigizaji filamu wa Italia
Jamii:Waigizaji wa filamu za Western
Jamii:Watu walio hai
Jamii:Waliozaliwa 1938
Kenda

**Kenda** ni Kiswahili asilia kwa namba 9. Kwa kawaida inaandikwa **9** lakini **IX** kwa namba za Kiroma na ٩ kwa zile za Kiarabu.

Vigawo vyake vya namba tasa ni: 3 x 3.

Neno hili ni la asili ya Kibantu. Siku hizi neno "tisa" ambalo ni neno lenye asili ya Kiarabu hutumiwa zaidi kutaja namba 9, pamoja na tisini (tisa mara kumi).

Kamusi za mwanzo na katikati ya karne ya 20 kama M-J SSE zinasema ya kwamba "kenda" iliwahi kutumiwa sawa na "tisa".

Siku hizi matumizi yake imepungua sana.

Mfano wa matumizi yake ni katika jina Mijikenda linalotaja kundi la makabila au koo 9 za Kenya.

## Marejeo
*Cecil Balmond, "Number 9, the search for the sigma code" 1998, Prestel 2008, ISBN 3-7913-1933-7, ISBN 978-3-7913-1933-9

Jamii:Namba asilia
Enter the Dragon

**]]
**Enter the Dragon'* (《龍爭虎鬥》) pia inajulikana kama. *The Deadly Three*, filamu halisi ilkuwa inaitwa *Blood and Steel'', ni filamu ya mwaka 1973 iliotolewa na kusambazwa na Warner Brothers martial arts film.

Filamu ilichezwa na Bruce Lee, John Saxon na Jim Kelly. Ni filamu ya mwisho ya Bruce Lee kuonekana kabla ya kifo chake. Alikufa siku sita kabla filamu kutolewa.

## Washriki 
* Bruce Lee
* John Saxon
* Shih Kien
* Ahna Capri
* Angela Mao
* Jim Kelly
* Robert Wall
* Bolo Yeung
* Betty Chung
* Geoffrey Weeks
* Peter Archer
* Ho Lee Yan
* Marlene Clark
* Allan Kent
* William Keller
* Mickey Caruso
* Pat E. Johnson
* Darnell Garcia
* Mike Bissell
* Jackie Chan
* Roy Chiao
* Paul M. Heller
* Sammo Hung
* Lam Ching Ying
* Tony Liu
* Keye Luke
* Chuck Norris
* Hidy Ochiai
* Steve Sanders
* Wei Tung
* Donnie Williams
* Tadashi Yamashita
* Yuen Biao
* Yuen Wah

## Viungo vya Nje 
* "Warners to remake 'Enter the Dragon'

Jamii:Filamu za Marekani
Jamii:Filamu za China
Jamii:Filamu za 1973
Pius Msekwa

**Pius Msekwa** (amezaliwa 9 Juni 1935) ni mwanasiasa kutoka Tanzania. Kuanzia mwaka 1995 hadi mwaka 2005 alikuwa spika wa Bunge la Tanzania.

## Elimu
Pius Msekwa alipata Shahada ya Uzamili katika Sayansi ya Siasa kutoka Chuo Kikuu cha Dar es Salaam kati ya mwaka 1973-1974, pia Shahada ya Sanaa katika Historia kutoka Chuo Kikuu cha Makerere, Uganda, kati ya mwaka 1955-1960 na Shahada ya Sheria kutoka Chuo Kikuu Huria cha Tanzania.

## Nyadhifa alizowahi kuwa
Amewahi kuwa Mwenyekiti wa Chama cha Mabunge ya Nchi za Jumuiya ya Madola (CPA) kati ya mwaka 1999-2002, pia Mjumbe wa Kamati ya Kurekebisha Sekta ya Sheria kati ya mwaka 1993-1994 na Mjumbe wa Tume ya Rais ya Kuangalia Mfumo wa Vyama vya Siasa nchini kati ya mwaka 1991-1992.

Nyadhifa nyingine ambazo amewahi kuzishikilia, ni Uenyekiti wa Bodi ya Wakurugenzi katika Mamlaka ya Maendeleo ya Mitaji kati ya mwaka 1985-2000 na Mwenyekiti wa Baraza la Uongozi katika Chuo cha Uongozi wa Wanyamapori barani Afrika kati ya mwaka 1985-2000.

Vilevile aliwahi kuwa Katibu Mkuu, Ofisi ya Waziri Mkuu kati ya mwaka 1984-1989, Mwenyekiti wa Baraza la Uongozi katika Chuo cha Ushirika Moshi kati ya mwaka 1984, Mjumbe wa Tume ya Kurekebisha Sheria mwaka 1983 na Mjumbe wa Kamati ya Rais ya Kupunguza Matumizi ya Serikali kati ya mwaka 1982-1983.

## Uongozi katika elimu
Msekwa aliwahi kuwa Profesa wa Heshima katika Chuo Kikuu cha Dar es Salaam mwaka 1976, Mwenyekiti wa Tume ya Kupitia Mfumo wa Sheria nchini Tanzania, iliyojulikana kama "Tume ya Msekwa" kati ya mwaka 1975-1977 na Makamu Mkuu wa Chuo Kikuu cha Dar es Salaam kati ya mwaka 1970-1977.

Msekwa pia aliwahi kuwa Mwenyekiti wa Baraza la Mitihani nchini (NECTA) kati ya mwaka 1968-1970, Mjumbe na Makamu Mwenyekiti wa Tume ya Uchaguzi nchini kati ya mwaka 1962-1980.

## Mengineyo katika serikali
Msekwa aliwahi pia kuwa Karani wa Bunge la Jamhuri ya Muungano wa Tanzania kati ya mwaka 1962-1970, Karani Msaidizi wa Bunge kati ya mwaka 1960-1962 na Spika wa Bunge kati ya mwaka 2000-2005.

Vilevile Mbunge (wa kuchaguliwa) Jimbo la Ukerewe kati ya mwaka 1995-2000, Naibu Spika wa Bunge la Jamhuri ya Muungano wa Tanzania kati ya mwaka 1991-1994.

Pia Mbunge (wa kuchaguliwa)-Jimbo la Ukerewe kati ya mwaka 1990-1995, Mkuu wa mikoa ya Tabora na Kilimanjaro kati ya mwaka 1981-1984 na Ofisa wa Bunge kati ya mwaka 1981-1984.

Pia aliwahi kuwa Katibu Mtendaji Mkuu wa Chama Cha Mapinduzi (CCM) kati ya mwaka 1977-1980 na Katibu Mkuu Mtendaji wa chama tawala cha Tanganyika Africa National Union (TANU) kati ya mwaka 1967-1970.

Kwa sasa Msekwa ni Katibu wa baraza la Viongozi wastaafu wa CCM, Baraza ambalo Mwenyekiti wake mi Rais wa awamu ya pili wa Jamhuri ya Muungano wa Tanzania, Ali Hassan Mwinyi. 

## Marejeo
Jamii:Spika wa Bunge la Tanzania
Jamii:Wanasiasa wa Tanzania
Jamii:Watu walio hai
Jamii:Waliozaliwa 1935
Norbert Zongo

**Norbert Zongo** (mwezi wa Julai 1949, Koudougou - 13 Desemba 1998) alikuwa mhariri na mchapishaji wa gazeti la l'Indépendant la nchini Burkina Faso. Zongo aliuawa baada ya gazeti lake kuanza kufanya uchunguzi juu ya mauaji ya dereva aliyekuwa anafanya kazi kwa ndugu wa rais Blaise Compaoré.

Mnamo tarehe 13 Desemba ya mwaka 1998, mwili wa Zongo ulikutwa umeungzwa pamoja na ndugu zake wengine, akiwemo Ernest Zongo, Ablasse Nikiema, na Blaise Ilboudo. Maiti hizo zilikutwa ndani ya gari karibu kidogo na mji wa Sapouy, km 100 kusini mwa mji mkuu wa Ouagadougou.

Tume huru ya uchunguzi ilitamka kwamba Norbert Zongo aliuawa kwasababu za kisiasa, kwakuwa alikuwa akifanya kazi ya upepelezi juu ya aliyekuwa dereva wa ndugu wa rais Blaise Compaoré, David Ouedraogo.

Mnamo Januari ya mwaka wa 1999, Francois Compaoré, ndugu wa rais Blaise Compaoré', alishtakiwa kwa kosa la mauaji na kuutupa baharini mwili wa mhanga bwana David Ouedraogo, dereva wake, ambaye majibu ya kifo chake yanaonyesha kwamba alikufa kwa kuteswa mnamo Januari mwaka 1998. Mashtaka baadae yaliamuliwa na sheria za kijeshi baada ya Francois Compaoré kukata rufaa dhidi yao.

Mnamo Agosti mwaka 2000, wanausalama watano wa rais, walishtakiwa kwa kosa la mauji ya Ouedraogo. Watu hao ni Marcel Kafando, Edmond Koama na Ousseini Yaro, ambaye pia anatuhumiwa katika kesi ya Norbert Zongo, huyo alifungwa kifungo cha maisha. Mwingine ni Edmond Koama ambaye alikufa mnamo tarehe 4 Januari ya mwaka wa 2001.

Mwimbaji Alpha Blondy alitunga nyimbo iliyoitwa "Journalistes en danger" kuhusu mauaji ya Norbert Zongo.

Mnamo 19 Julai, mashtaka yaliamuliwa upande katika upande wa kesi ya Zongo ambapo aliyehukumiwa alikuwa bwana Marcel Kafando.

Zongo pia aliwakuwa mtunzi wa vitabu, moja kati ya vitabu vyake baadae vilitafsiriwa kwa Kiingereza na kiliitwa The Parachute Drop, kitabu ambacho kilichapishwa na Africa World Press mnamo 2004.

Mifano yake ya kiandishi pia ilitafsiriwa kwa Kiingereza na inaweza kupatikana katika baadhi ya makala iliyoitwa "The Mobutuization of Burkina Faso". Zongo alikuwa akifanya shuguli nyingi tu za kiandishi, ikiwemo utafsiri, lugha, uhariri na uchapishaji.
John Saxon

**John Saxon** (amezaliwa tar. 5 Agosti 1936) ni mwigizaji wa filamu kutoka nchini Marekani. Saxon pia aliwahi kushiriki katika filamu za western ya Italia, maarufu kama Spaghetti Western, huko alikuwa akicheza kama askari.

## Maisha ya Awali 
John Saxon, ni Mtaliano Mmarekani, alizaliwa kama **Carmine Orrico** mjini Brooklyn, New York, Marekani. John alisomea masomo ya uigizaji, na alifundishwa na moja kati ya wafundishaji maarufu Bi. Stella Adler ni mwanamama maarufu katika masuala ya ufundishaji wa uigizaji nchini Marekani. John alijiingiza katika shughuli za uigzaji mnamo miaka ya 50 hivi, akawa anacheza sehemu za kushiriki kama mtoto.

John Saxon alibahatika kudhaminiwa na bwana Henry Willson, ni baada ya kuona picha ya Saxon katika kasha la gazeti la Dectetive, ndipo bwana Wilson akawasiliana mara moja na familia ya Saxon ilyoko mjini Broklyn, kisha bwana Wilson, kumchukua Saxon na kumpeleka Hollywood, kipindi hicho Saxon alikuwa  ana umri wa miaka 16, baadae bwana Wilson akambadilisha jina akamwita Saxon, jina lake la kuzaliwa lilikuwa Carmine Orrico.

## Ona pia 
* Waongozaji na Waigizaji wa filamu za Western.

## Marejeo 
# http://www.filmreference.com/film/25/John-Saxon.html

## Viungo vya Nje 
* 

Jamii:Waigizaji filamu wa Marekani
Jamii:Waigizaji wa filamu za Western
Jamii:Waliozaliwa 1936
Jamii:Watu walio hai
Sancho Gracia

**Sancho Gracia** (Madrid, 27 Septemba 1936 - Madrid, 8 Agosti 2012) ni mwigizaji wa filamu wa kawaida na wa katika telesheni, kutoka nchini Hispania. 

Sancho pia aliwahi kucheza katika filamu za western ya Italia, maarufu kama Spaghetti western.

## Maisha ya Uigizaji
Sancho ameanza shughuli zake za uigizaji kwenye miaka ya 1963, aliweza kushiriki katika filamu moja hivi iitwayo ''L'Autre femme* akiwa pamoja na mwanamama Annie Girardot.

Tangu hapo akaanza kuonekana tena katika filamu nyingine nyingi tu zaidi ya themanini zikiwemo zingine zilifanyiwa huko Hollywoood, mnamo miaka ya 1970 na 1999. Sancho pia aliwahi kushiriki katika filamu moja iitwayo Outlaw Justice humo alishirikiana na Willie Nelson na Kris Kristofferson.

Vile vile, Gracia  aliwahi kufanya kazi nchini Australia, alicheza kama mwigizaji wa kawaida katika mfululizo wa televisheni, iliyokuwa inajulikana kama Runaway Island, ya mwaka 1982  na mwaka 1991 akashiriki tena katika filamu ya TV, iliyojulikana kwa jina  Pirates Island. Sancho pia pia alishiriki katika tuzo za Oscars na akauteuliwa kuwa mwigizaji bora wa filamu ya *El Crimen del Padre Amaro'' ya nchini Mexiko, mnamo mwaka 2002.

Mnamo mwaka 2003, alipewa tuzo ya Goya  kwakuwa mwigizaji bora wa filamu ya 800 balas, ya mwaka 2002.
Kwa upande mwingine wa filamu Sancho ameonekana zaidi ya filamu sitini za maonyesho ya nchini Hispania.

Gracia bado anaendelea kujishughulisha na masuala ya ugizaji wa filamu.

## Tazama pia
* Waongozaji na Waigizaji wa filamu za Western

Jamii:Waigizaji filamu wa Hispania
Jamii:Waigizaji wa filamu za Western
Jamii:Waliozaliwa 1936
Jamii:Waliofariki 2012
New Mexico

thumb|ramani ya new mexico

**New Mexiko** (Meksiko Mpya) ni jimbo la kujitawala la Maungano ya Madola ya Amerika au Marekani. Iko katika kusini ya Marekani bara. Imepakana na Texas, Oklahoma, Colorado, Arizona na nchi ya Meksiko.

Mji mkuu wa jimbo ni Santa Fe. Mji mkubwa ni Albuquerque. Idadi ya wakazi wa jombo lote hufikia watu 1,819,046 wanaokalia eneo la 315,194 km² ambalo ni hasa milima na jangwa. 

## Viungo vya Nje 
* New Mexico Magazine
* New Mexico Tourism Department
* New Mexico Monuments
* New Mexico National Parks
* Gila National Forest 

Image:Albuquerque Old Town church 01.jpg
Image:Bandelier National Monument Tyuonyi Village 3 2006 09 04.jpg
Image:Rio Grande Gorge and Sangre de Cristos.jpg

Jamii:Majimbo ya Marekani
Jamii:New Mexico
George Hilton

thumbnail|right|280px|Mwigizaji George Hilton
**George Hilton** (amezaliwa tar. 16 Julai 1934 mjini Montevideo, Uruguay) ni mwigizaji filamu wa Kiingereza, aliyefahamika zaidi kwa kucheza  filamu za western ya Italia, maarufu kama spaghetti western.

## Ona pia
* Waongozaji na Waigizaji wa filamu za Western.

## Viungo vya Nje
* 

Jamii:Waigizaji filamu wa Uingereza
Jamii:Waigizaji filamu wa Uruguay
Jamii:Waigizaji wa filamu za Western
Jamii:Watu walio hai
Jamii:Waliozaliwa 1934
Dresden

thumb|right|400px|Majengo mazuri ya Dresden yalitengenezwa upya baada ya maangamizi ya 1945
thumb|right|Mahali pa Dresden katika Ujerumani

**Dresden** ni mji mkuu wa jimbo la Saksonia katika Ujerumani mwenye wakazi 484,700. Uko kando la mto Elbe.

## Historia 
Dresden ilikuwa mji muhimu kama makao makuu ya wafalme wa Saksonia waliojenga jumba la kifalme na makanisa mazuri.

Mwishoni wa Vita Kuu ya Pili ya Dunia mji ukaharibiwa kabisa katika mashambulio ya jeshi la anga la Uingereza yanayojulikana kama maangamizi ya Dresden. Mji ulijaa wakimbizi kutoka sehemu za mashariki ya Ujerumani na takriban watu 35,000 walikufa katika siku tatu kati ya 13 na 15 Februari 1945.

Jamii:Miji mikuu ya majimbo ya Ujerumani
Jamii:Miji ya Saksonia